Viitorii subofițeri sunt elevi ai Școlii Militare de Subofițeri Jandarmi Fălticeni și au fost repartizaţi în cadrul structurilor de pază şi protecție instituţională pentru a-şi pune în practică noţiunile teoretice dobândite în timpul orelor de curs.
Stagiul de practică are un caracter practic-aplicativ, principalele modalități de pregătire fiind însușirea modului de acțiune în cadrul elementelor de dispozitiv și participarea la diferite misiuni în cadrul unității de jandarmi.
Timp de două luni, sub îndrumarea unor jandarmi cu experienţă profesională vor pune în aplicare cunoștințele teoretice asimilate și vor dobândi noi cunoștințe despre misiunea care-i așteaptă.
Noi le dorim succes și suntem siguri că această experiență le va fi de folos în viitoarea carieră!